অবস্থার অবনতি হওয়ায় গভীর রাতে টুম্পাকে কলকাতার শম্ভুনাথ পণ্ডিত হাসপাতালে এবং দুই ছেলেমেয়েকে এসএসকেএমে পাঠানো হয়৷ সোমবার বিকেলে টুম্পা ও অনামিকার মৃত্যু হয় কলকাতার ওই হাসপাতালে৷ স্থানীয় সূত্রের খবর , বছর দশেক আগে পুরশুড়ার দেউলপাড়ার বাসিন্দা নির্মল কাছেরই বাউড়ি সম্প্রদায়ের মহিলা টুম্পাকে ভালোবেসে বিয়ে করেন | তবে বিয়ে মেনে নেয়নি দুই পরিবারই৷ বিয়ের পর প্রায় চার বছর বাপের বাড়িতেই ছিলেন টুম্পা৷ এর পর দেউলপাড়াতেই দামোদরের বাঁধের পাশে এক কামরার পাকা বাড়ি করেন নির্মল৷ সেখানেই তাঁদের দুই সন্তানও হয়৷